Emmanuel Macron
Emmanuel Macron, nomine nativo pleno Emmanuel Jean-Michel Frédéric Macron (Samarobrivae natus die 21 Decembris 1977) est octavus Praeses Rei Publicae Franciae a die 14 Maii 2017. Fuit alumnus Instituti Scientiarum Politicarum Parisiensis et Scholae Nationalis Administrationis, postea argentarius Companiae societatis Rothschild. A die 26 Augusti 2014 fuit minister oeconomiae et industriae Francicus, successor Arnaldo Montebourg, sub primo ministro Manuele Valls. Ut magisterium autem praesidis peteret, dimissionem suam die 30 Augusti 2016 protulit. Factionem novam  ("Iter faciamus!") eodem anno condidit, cuius secretarius generalis est Ricardus Ferrand. E comitiis primis die 23 Aprilis 2017 habitis primus processit et per altera comitia, in quibus 66 centesimas suffragiorum accepit, die 7 Maii 2017 praeses Franciae electus est. Munus praesidis ex die 14 Maii 2017 sustinet. In comitiis die 24 Aprilis 2022 habitis, praeses reipublicae 59 centesimis suffragiorum iterum electus est.

De vita 
Filius est Ioannis Michaelis Macron, medici et neurologiae magistri in Valetudinario Universitario Samarobrivensi, qui etiam in eiusdem urbis universitate docebat, ac Franciscae Noguès, medici et Securitatis socialis consiliariae.

Familia Macron a vico Authie in Samara sita venit, et Emmanuelis avunculi a Vico Aquensi (in Pyraenaeo Superiori) orti sunt, ubi ipse interdum commoratur. Emmanuel primordiam dimicationem ad sinistram ab avuncula sua, lycaei rectrice, cuius parentes satis pauperi erant, excitatus esse videtur.

Die 20 Octobris 2007, in Le Touquet-Paris-Plage, ubi habitabat, ipse Brigittam Trogneux, 24 annos maiorem natu, duxit, litterarum magistram, quam primum anno 1993 invenerat, cum ea theatrum in lycaeo ageret.

Anno 2018 Praemium Caroli Magni accepit.

Notae

Bibliographia 

 Aude Bariéty, "Sciences Po révèle les appréciations des profs d’Emmanuel Macron" in Le Figaro Etudiant (9 Maii 2017).
 Lénaïg Bredoux, Martine Orange, "Emmanuel Macron, symbole de la dérive libérale de l'exécutif" in Mediapart (26 Augusti 2014).
 Angelique Chrisafis, "Resignation of French minister Macron fuels presidential bid rumours" in The Guardian (30 Augusti 2016).
 Angelique Chrisafis, "Emmanuel Macron: the French outsider who would be president" in The Guardian (17 Februarii 2017).
 Anne Fulda, "Emmanuel Macron : Le cerveau droit de Hollande" in Le Figaro magazine (15 Novembris 2013).

Nexus externi 
 

Alumni Instituti Scientiarum Politicarum Parisiensis
Alumni Scholae Nationalis Administrationis
Praesides Franciae